ડીએસકે હાઇકોર્ટમાં પૈસા ભરવામાં ફરી નિષ્ફળ ગયા. આગોતરા જામીન માટે ડીએસકેને ૫૦ કરોડ રૂપિયા ભરવાનો આદેશ આપવામાં આવ્યો હતો. આ પૈસા તેમની જ માલિકીની પ્રભુણે ઇન્ટરનેશનલ કંપનીમાંથી લેશે એમ ડીએસકેએ જણાવ્યું હતું. જોકે મુદત પૂરી થવા છતાં પ્રભુણેમાંથી ડીએસકેના ખાતામાં પૈસા જમા થયા નહોતા. આ વ્યવહાર માટે ઇન્ટરનેશનલ બેન્કે માગેલા ડોક્યુમેન્ટ્સ અપાયા ન હોવાનું કંપનીના એમડી અરવિંદ પ્રભુણેએ હાઇકોર્ટમાં ઉપસ્થિત રહી જણાવ્યું હતું. પ્રભુણેના જવાબથી નારાજ કોર્ટે કડક શબ્દોમાં કહ્યું હતું કે, ડીએસકેની જેમ તમે પણ અમારી દિશાભૂલ કરશો તો ડીએસકેની સાથે તમને પણ જેલની હવા ખાવા મોકલશું.